เรื่องร้องเรียน: น้ำท่วมขัง รถติดขัด ขยะติดเชื้อลอย ถนนในซอยแตกพัง เป็นหลุม เป็นบ่อ ช่วงถนนประชาราษฎร์บำเพ็ญ ซอย 5 -14 แขวงห้วยขวาง เขตห้วยขวาง กรุงเทพฯ 10310  อีกประเด็น ปัญหาที่ยังไม่ได้การแก้ไขแบบบูรณาการ ผลจากน้ำฝนตกลงมาขังท่วม หลายครั้งในรอบหลายสัปดาห์ที่ผ่านมา ยิ่งช่วงเวลาเย็น ค่ำ มีประชาชนหลายครัว ได้รับผลกระทบ น้ำสกปรกขยะเน่าต่างๆ ขยะติดเชื้อ หน้ากากอนามัย ชุดตรวจโควิด และอุปกรณ์ทิ้งลอยไหลเข้าบ้าน   และแน่นอน มีฝนตก น้ำท่วมขัง มีขยะเน่าลอย การจราจร รถติดขัด   พื้นถนนในซอยในชุมชนซอย 8 และ 10 ของเรา ต่ำกว่าถนนหลัก น้ำฝนไหลเข้ามา พร้อมขยะมากมาย   และถนนในซอย เริ่มทรุด แตก ร้าว มีเศษหิน ทราย ยางมอตอย เศษคอนกรีต แตก  จากแรงน้ำฝน น้ำท่วม   และสาเหตุหลัก ด้วยเพราะมีรถใหญ่ รถก่อสร้าง รถบรรทุกเกินน้ำหนัก รถปูน วิ่งบนถนนที่สร้างหมดอายุขัย รถเล็กใหญ่ วิ่งเข้าออกสวนแบบผิดกฎหมาย มานาน ซอย 10 และ 8 เป็นซอยรถวิ่งทางเดียว ห้ามสวนทาง  ถนนที่สร้างมานาน เก่านับ 20 ปี เสื่อม และยังไม่ได้รับการแก้ไข ที่ถูกต้อง มานาน  ประชาชน คนเดินเท้า ต้องเดินลุยน้ำเน่า ระดับฝนท่วมสูงราว 20-50 เซนติเมตร จากการได้ไปเดินลุยมา  เริ่มจาก ซอย 10 ไป สถานนีรถไฟฟ้าใต้ดิน ใช้เวลา 30 นาที ระยะทาง 300 เมตร   สภาพแต่ละซอยมีน้ำขัง มีหลุมต่างระดับ เดินลุยน้ำ ทุกคน มีโอกาสล้ม เท้าพลิกแพลง และโดนน้ำเน่ากระเซ็น จากรถมอเตอร์ไซด์ รถยนต์วิ่งผ่านไปมา พร้อมสายฝน   สภาพคนถนน ที่จะออกไปทำงาน กลางคืน หรือคนเลิกงานจะกลับบ้าน หิ้วรองเท้า เดินเปลือยเท้า คือทุกคนหน้าตาสารรูปเน่ามาก ๆ  พวกเราชุมชน ซอย 8 และ ซอย 10 ควรจะทำอย่างไรกันดี  หน่วยงานที่เกี่ยวข้อง เขตห้วยขวาง กรุงเทพมหานคร  อาจารย์ชัชชาติ และทีมงาน ควรทำอย่างไรดี ครับ
การดำเนินการของเจ้าหน้าที่: ทุกครั้งที่ฝนตกเจ้าหน้าที่เขตห้วยขวาง ได้เตรียมความพร้อม ในการรับมือฝน ทั้งประจำจุดเครื่องมือสูบน้ำ ทั้ง 9 ที่ และเฝ้าระวังในจุดเสียง ทั้งนี้เนื่องจาก ถนน อยู่ในพื้นที่ต่ำทำให้น้ำท่วมบ่อยครั้งได้ หรือ เพราะ ปริมาณฝนตกหนักและนาน ทำให้ การระบายน้ำช้า ต้องขออภัยในความไม่สะดวกด้วยค่ะ ทั้งนี้เรื่องได้ดำเนินการนานแล้ว สำนักงานเขตห้วยขวาง ขอดำเนินการปิดเรื่องค่ะ
ความเห็นของผู้แจ้ง: ดูเหมือนว่าจะล่าช้า หรือ ผู้มีส่วนได้ส่วนเสีย ผู้เกี่ยวข้อง ไม่ทำงานแล้ว
พื้นที่: แขวงห้วยขวาง เขตห้วยขวาง กรุงเทพมหานคร